CONSILIUL LOCAL AL MUNICIPIULUI CRAIOVA

                                                                                                                                                   

 

HOTĂRÂREA NR. 28 

 

 


 Consiliul Local al Municipiului Craiova, întrunit în şedinţa ordinară din data de  31.07.2008;

 Având în vedere raportul nr.99521/2008 întocmit de Direcţia Servicii Publice prin care se propune aprobarea Regulamentului privind organizarea şi efectuarea serviciului public de transport local în regim de taxi pe teritoriul  municipiului Craiova şi rapoartele comisiilor de specialitate ale Consiliului Local al Municipiului Craiova nr.40, 42, 45, 46, 47/2008; 

În conformitate cu prevederile Legii nr. 38/2003 privind transportul în regim de taxi şi în regim de închiriere, modificată şi completată prin Legea nr. 265/2007;

 În temeiul art.36 alin.2 lit. d coroborat cu alin.6 lit. a, pct. 14 şi art. 45 alin.1 din Legea nr.215/2001, republicată, privind administraţia publică locală;

 

 

HOTĂRĂŞTE:

 

 

Art.1.  Se aprobă Regulamentul privind organizarea şi efectuarea serviciului public de transport local în regim de taxi pe teritoriul municipiului Craiova, conform anexei care face parte integrantă din prezenta hotărâre.

Art.2.  Pe data prezentei hotărâri, îşi încetează efectele Hotărârea Consiliului Local al Municipiului Craiova nr.161/2003, cu modificările şi completările ulterioare. 

Art.3. Serviciul Administraţie Publică Locală şi Direcţia Servicii Publice vor aduce la îndeplinire prevederile prezentei hotărâri.

